Shea Diamond

**Sha Gasyia "Shea" Diamond** (s. 17. maaliskuuta 1978) on yhdysvaltalainen laulaja, lauluntekijä ja trans-oikeuksien aktivisti. New Yorkissa asuva laulaja on kotoisin Flintistä, Michiganista. Hän syntyi miehenä, mutta on elänyt koko elämänsä naisena. Hän ei ole koskaan kokenut miehisyyttä omakseen, vaan tunsi jo varhain olevansa väärässä kehossa. 

Vuonna 1999, epätoivoisena saadakseen taloudelliset resurssit sukupuolenkorjaukseen, Diamond syyllistyi rikokseen ja hänet tuomittiin 10 vuodeksi miesten vankilaan. Vapauduttuaan vankilasta hän on elänyt naisena New Yorkissa ja keskittynyt uraansa muusikkona. Hänen tekemä musiikki on pääasiassa soulia ja R&B:tä 

Shea Diamond on levyttänyt hittikappaleen "I Am Her." Diamondin mukaan kappale sai alkunsa kannanottona maailmaa vastaan, joka väitti, ettei hänen pitäisi olla olemassa. Nykyään se toimii hymninä "kaikille, jotka ovat kokeneet tulleensa torjutuiksi vain siksi, että olivat oma itsensä".

## Ura
**Shea Diamond** syntyi Little Rockissa, Arkansasissa, ja kasvoi Memphisissä sekä Flintissä, Michiganissa. Lapsuudessaan hän koki syrjintää, koska ei hyväksynyt hänelle määrättyä sukupuoliroolia. "Muistan kirjoittaneeni ensimmäisen kappaleeni 12-13-vuotiaana. Se oli silloin, kun aloin todella ymmärtää, kuinka tärkeää musiikki oli minulle", hän muisteli. 14-vuotiaana hän karkasi kotoa ja päätyi sijaiskotiin. Hänen naisellinen ääni sai hänet nuorena pelkäämään esiintymistä ja hän koki itsensä ulkopuoliseksi. 

### Vankilatuomio
Siirryttyään sijaiskodista toiseen hän itsenäistyi 17-vuotiaana. Taloudellisten keinojen puuttuminen sukupuolenkorjaukseen johti rikokseen vuonna 1999. Hän syyllistyi aseelliseen ryöstöön ja sai noin vuosikymmenen vankeusrangaistukseen. Vankilassa Diamond ei kuitenkaan antanut periksi, vaan löysi yhteisön muiden transnaisten kanssa ja alkoi kehittää omaa ääntään ja laulutyyliään. Vankilassa syntyi hänen tunnetuin kappaleensa, *"I Am Her"* "Minun piti kirjoittaa 'I Am Her' maailmalle, joka sanoi, etten saisi olla olemassa", hän kertoo.

### I Am Her

Vapautuessaan vankilasta vuonna 2009 Diamond muutti New Yorkiin. Hän työskenteli pienessä päivittäistavarakaupassa, joka maksoi palkkioita kahden viikon välein. Hän äänitti tienaamillaan rahoilla "I Am Her" -kappaleen. Kappale teki vaikutuksen tunnettuun lauluntekijä-tuottajaan Justin Tranteriin (Imagine Dragonsin "Believer", Selena Gomezin "Bad Liar"). Kappaleesta tuli  hymni kaikille, jotka olivat kokeneet ulkopuolisuutta vain siksi, että olivat olleet oma itsensä. 

Kappale ja sen sanoma ovat hänen itsensä löytämisen ilmentymiä, sillä hän on ylpeä elämäänsä naisena. Yhteistyö Tranterin kanssa johti levytyssopimukseen Warnerin alaiselle Asylum-levymerkille. Studioäänitys "I Am Her" julkaistiin lokakuussa 2016 ja toimi Diamondin kaupallisena debyyttinä. Huhtikuussa 2018 ilmestyi single "Keisha Complex", joka käsittelee ihonväriin liittyvää syrjintää ja ennakkoasenteita, ja toimi johdantona Tranterin tuottamalle *Seen It All*  levylle.

Sen jälkeen hän on useita singlejä, joiden seurauksena Sam Smith, Demi Lovato, Pete Buttigieg ja jopa Yhdysvaltojen entinen presidentti Joe Biden ovat kertoneet olevansa faneja. Vuonna 2017 Diamond teki cover-version englantilaisen rock-yhtyeen Ten Years After kappaleesta "I'd Love to Change the World" televisiosarjassa *When We Rise*. Helmikuussa 2019 hänet nimettiin GLAAD Media Award -palkinnon ehdokkaaksi kategoriassa Outstanding Music Artist. Samana vuonna hänen kappaleensa "American Pie" sai tukea Yhdysvaltain vuoden 2020 presidenttiehdokas Pete Buttigiegiltä ja sitä käytettiin hänen vaalitilaisuuksissaan. 

Vuonna 2021 Shea Diamond levytti kappaleen "‘Presence of a Legend.’  Kappale kuullaan Luchina Fisherin dokumenttielokuvasssa *Mama Gloria*, joka kertoo Chicagon mustan trans-ikoni Gloria Allenin elämäntarinan. Allen oli perustamassa transnuorille tarkoitettua charmikoulua vuonna 2001. "‘Presence of a Legend’ on gospelin sävyttämä soul-R&B -kappale.

7. kesäkuuta 2019 hän julkaisi singlen "Don't Shoot", joka Paper-lehden mukaan sisältää "viestin Yhdysvaltojen jatkuvaa aseväkivallan epidemiaa vastaan ja on myös heijastus Diamondin kokemuksista mustana transnaisena, joka on ollut vangittuna." Diamondin käsi esiintyi Sam Smithin kolmannen studioalbumin alkuperäisessä kansikuvassa, kun albumi tunnettiin nimellä *To Die For*. Hän esiintyy myös Sam Smithin kappaleensa "I'm Ready" musiikkivideossa yhdessä Demi Lovaton kanssa.

Diamondin kappale "I Am America" toimii HBO-sarjan *We're Here* teemakappaleena. Kappale julkaistiin singlenä 23. huhtikuuta 2020 ja se oli mukana Billboardin vuoden 2020 parhaiden LGBTQ-kappaleiden listalla. Samana vuonna hän julkaisi singlet "Stand Up" ja "So Lucky" sekä kaksi kappaletta, jotka ilmestyivät Hulu-originaalin jouluelokuvan *Happiest Season* soundtrackilla.

## Lähteet